‘ચિત્કાર’ નાટક વિષે જણાવતા સુજાતા મહેતા કહે છે કે ચિત્કાર અગાઉ તેમના ત્રણથી ચાર નાટકો બોક્સ ઓફિસ પર ફ્લોપ ગયા હતા, જો કે તેમની અદાકારી કાયમ વખણાઈ હતી. તેમણે નક્કી કરી લીધું હતું કે નાટકની કરિયરને અલવિદા કરીને તેઓ ટુરિઝમ ઇન્ડસ્ટ્રી સાથે જોડાશે કારણકે એ તેમનો passion હતો અને આજે પણ છે. સુજાતાબેનના પિતાએ પણ SOTC સાથે એમની નોકરી અંગે વાત કરી રાખી હતી. પરંતુ સમય ક્યારે પલટાય છે તેની કોઈને ખબર નથી હોતી. સુજાતાબેન સાથે પણ આમ જ થયું.